ترکی حکومت نے سابق اسرائیلی فوجی کمانڈرز کے خلاف کیس ختم کر دیا

ترکی کی حکومت کے اسرائیل سے تعلقات بہتر ہونے پر استنبول کی ایک عدالت نے غزہ جانے والے ترک بحری جہاز پر حملہ کرنے والے سابق اسرائیلی فوجی کمانڈرز کے خلاف کیس ختم کر دیا۔

خبر کا کوڈ: ۴۲۴۹۸۸

تاریخ: ۱۰ اسفند ۲۰۱۶ - ۲۰:۱۹

رسا نیوز ایجنسی کی رپورٹ کے مطابق ترکی کی حکومت کے اسرائیل سے تعلقات بہتر ہونے پر استنبول کی ایک عدالت نے ۲۰۱۰ میں غزہ جانے والے ترک بحری جہاز پر حملہ کرنے والے ۴ سابق اسرائیلی فوجی کمانڈرز کے خلاف کیس ختم کر دیا۔

اسرائیلی فوجیوں کی جانب سے بحری جہاز پر دھاوا بولنے سے متاثرہ افراد کی وکیل گولڈن سونماز نے اپنے ٹوئٹر اکاؤنٹ پر لکھا کہ استنبول کی عدالت نے اسرائیلی فوجیوں کے خلاف سماعت بند کرتے ہوئے ان کی گرفتاری کے وارنٹ بھی منسوخ کردیئے۔

ہیومنٹیرین رلیف فائونڈیشن کے ترجمان مصطفیٰ ازبک نے تصدیق کرتے ہوئے بتایا کہ ترک عدالت نے اسرائیلی فوجیوں کا مقدمہ واپس لے لیا ہے۔

واضح رہے کہ ۲۰۱۰ میں ترکی کے جہاز ماوی مارمرا پر اسرائیلی کمانڈوز کے حملے سے ۱۰ ترک شہری ہلاک ہوئے تھے۔

خیال رہے کہ اسرائیل اور ترکی کے درمیان رواں برس جون میں دو طرفہ تعلقات کی بہتری کے سلسلے میں ہونے والے مذاکرات کے تحت اسرائیلی کمانڈوز کے خلاف مقدمہ واپس لیا گیا۔/۹۸۹/ف۹۴۰/